อารยา เอ ฮาร์เก็ต
อารยา เอ ฮาร์เก็ต เข้าสู่วงการเมื่อปี พ.ศ. 2541 ขณะอายุได้ 17 ปี จากการประกวด "มิสมอเตอร์โชว์" ปีเดียวกับรุจิรา ช่วยเกื้อ ต่อมาได้รับการติดต่อจาก รัมภา ภิรมย์ภักดี ผู้เขียนบทประจำบริษัทดาราวิดีโอให้มาทดสอบหน้ากล้อง และต่อจากได้รับโอกาสแสดงละครกับทางช่อง 7 ตลอดมา ละครเรื่องแรกที่เล่นคือ "เพลงพราย" ทางช่อง 7 แสดงร่วมกับ สวิช เพชรวิเศษศิริ จากนั้นก็มีผลงานมาโดยตลอด
สิริยา นฤนาท
เริ่มเข้าสู่วงการด้วยวัยเพียง 15 ปี จากการแสดงภาพยนตร์เรื่อง "100 เสน่หา" คู่กับ สรพงศ์ ชาตรี เมื่อปี พ.ศ. 2527 หลังจากนั้นก็แสดงภาพยนตร์อยู่เรื่อยๆ เช่น "อภินิหารน้ำมันพราย", "เฮฮาเมียนาวี", "รักผ่านส่ง" และ "นักล่าสลาตัน" เป็นต้น โดยรับบทเป็นตัวเอกของเรื่องอีกด้วย